Al Bahos emyratas
Al Baho emyratas (arab. الباحة, angl. Al Bahah) – Saudo Arabijos emyratas pietvakarinėje šalies dalyje, netoli Mekos, prie Raudonosios jūros. Emyrato sostinė – Al Bahas. Plotas – 15 000 km², gyventojų – 459 200 (1999). Emyrate be Al Baho miesto yra ir Baldžurašio miestas, žinomas kaip „šeštadieninio turgaus“ (sooqe as-sabt) miestas, garsėjantis rankdarbiais. Emyrate gyvena dvi arabų gentys – hamidai ir zahraniai.